als_Latn dik_Latn sag_Latn
Dështimi i marrëveshjes mes PDK’së dhe LDK’së, çon vendin në zgjedhje
Posti i kryeministrit e ka lënë pezul nënshkrimin e marrëveshjes mes PDK’së dhe LDK’së për bashkëqeverisje. Këto dy parti politike ende nuk kanë arritur të pajtohen me kish do të jetë shef i qeverisë së ardhshme. E dështimi i mundësohem i arritjes së kësaj marrëveshje mund ta çojë vendin në zgjedhje . Kjo për faktin se AKK, VV e Nisma po e kundërshtojnë mundësin e hyrjes në bashkëqeverisje me PDK’në.
Shtyrja e nënshkrimit të marrëveshjes përfundimtare në mes të PDK-së dhe LDK-së, po lë hapësirë që marrëveshja e 19 nëntorit mund të mos jetësohet. E dështimi i jetësimit të kësaj marrëveshjeje pritet ta çojë vendin në zgjedhje. Kjo për faktin se asnjëra nga partitë të cilat kanë mbetur jashtë përfshirjes së kësaj marrëveshjeje, nuk dëshirojnë t’i bashkohen PDK-së, në tentimin për t’i krijuar institucionet.
Një situatë e tillë ka ardhur si rezultat i këmbënguljes së partisë së Isa Mustafës për postin e kryeministrit, post të cilin PDK ende nuk po mund të bindet se nuk do ta ketë. Anëtari i kryesisë së LDK-së, Naser Osmani, është shprehur i bindur se Isa Mustafa do të jetë kryeministër i ardhshëm i Kosovës. Sipas tij, nëse ndodh e kundërta, atëherë LDK do të heqë dorë nga marrëveshja me PDK-në për krijimin e institucioneve të reja.
PDK dhe LDK kanë kohë deri në fund të kësaj jave që të merren vesh për postin e kryeministrit, e në rast se marrëveshja dështon, atëherë vendi rrezikon të shkojë në zgjedhje të jashtëzakonshme të cilat duhet të mbahen 30 deri 45 ditë nga data e shpalljes së tyre. Kjo për faktin se AAK, Lëvizja Vetëvendosje dhe Nisma për Kosovën, e kanë mohuar fuqishëm hyrjen në qeveri me PDK-në e Hashim Thaçit.
Nënkryetari i Nismës për Kosovën, Jakup Krasniqi ka thënë për gazetën Tribuna se zvarritja e finalizimit të marrëveshjes mes PDK’së dhe LDK’së po behët për interesa të këtyre dy partive. Sipas tij, Thaçi e Mustafa nuk po mendojnë për instresat e shtetit, por janë duke menduar vetëm për poste.
Kurse, Sekretari i përgjithshëm i VV’së, Dardan Mulliqaj, ka thënë se kjo lëvizje do të punoj fuqishëm në rrëzimin e PDK’së nga pushteti.
Ndërsa, Burim Ramadani nga AAK thotë se jetëgjatësia e koalicionit PDK-LDK është e shkurtër. Ai pret që vendi shumë shpejt të ketë zgjidhje , duke mos dashur të flas për çfarë zgjidhje behët fjalë.
als_Latn als_Latn als_Latn als_Latn als_Latn als_Latn als_Latn als_Latn